నేషనల్ ఇన్‌స్టిట్యూట్ ఆఫ్ టెక్నాలజీ, తిరుచిరాపల్లి
నేషనల్ ఇన్‌స్టిట్యూట్ ఆఫ్ టెక్నాలజీ, తిరుచిరాపల్లి (NITT ) గతంలో ప్రాంతీయ ఇంజనీరింగ్ విద్యాలయం, తిరుచిరాపల్లి గా ఉండేది, ఇది భారతదేశంలోని తిరుచిరాపల్లి నగరంలో ఉన్న ప్రభుత్వ ఇంజనీరింగ్ మరియు సాంకేతిక విశ్వవిద్యాలయం. ఈ సంస్థను దేశంలో పెరుగుతున్న సాంకేతికపరమైన మానవ వనరుల అవసరాలను తీర్చటానికి 1964లో స్థాపించారు. ప్రస్తుతము, ఇది భారతదేశంలోని 18 నేషనల్ ఇన్‌స్టిట్యూట్స్ ఆఫ్ టెక్నాలజీలలో ఒకటిగా ఉంది మరియు ఇన్‌స్టిట్యూట్ ఆఫ్ నేషనల్ ఇంపార్టెన్స్ గుర్తింపును పొందింది. దాదాపు 3,400ల మంది విద్యార్థులు సంస్థలోని వివిధ స్నాతక పూర్వ మరియు స్నాతక కార్యక్రమాల్లో ప్రవేశాన్ని పొంది ఉన్నారు. దేశంలోని ఉత్తమమైన 15 ఇంజనీరింగ్ కళాశాలలో ఒకటిగా NITT నిలకడగా స్థానాన్ని కలిగి ఉంది.
ఈ సంస్థ ఆవరణ తిరుచిరాపల్లి యొక్క నగర శివారులో ఉంది. చాలావరకు విద్యార్థులు ఆవరణలోని వసతిగృహాలలో నివసిస్తారు. ఇక్కడ వివిధ కార్యక్రమాలు మరియు ఆసక్తికరమైన రంగాలలో పాల్గొనే 35 విద్యార్థి సంఘాలు ఉన్నాయి. సంస్థ ప్రతి సంవత్సరం నిర్వహించే సాంస్కృతిక మరియు సాంకేతిక ఉత్సవాలను దేశవ్యాప్తంగా మరియు విదేశాలలో పాల్గొనేవారిని ఆకర్షిస్తుంది.
దేశవ్యాప్తంగా సాంకేతిక రంగంలో మానవ వనరుల అవసరానికి అనుగుణంగా 1964లో భారత ప్రభుత్వం మరియు తమిళనాడు ప్రభుత్వం మధ్య ఒక సహకార ఒప్పందం ద్వారా తిరుచిరాపల్లిలోని ప్రాంతీయ ఇంజనీరింగ్ విద్యాలయాన్ని స్థాపించారు. త్వరితమైన అభివృద్ధిని సాధించటానికి ఆర్థిక మరియు పాలనా సంబంధ విషయాలలో ఈ కళాశాలకు స్వయంపాలనను అందించబడింది. 2003లో, సంస్థకు UGC/AICTE ఆమోదంతో అనుబంధ విశ్వవిద్యాలయ హోదాను మంజూరు చేసింది మరియు నేషనల్ ఇన్‌స్టిట్యూట్ ఆఫ్ టెక్నాలజీ అని పేరు మార్చిపెట్టబడింది. ప్రస్తుత సంస్థ ఛైర్మన్ అశోక్ లైలాండ్ లిమి.కు చెందిన ఆర్. శేషసాయి 2005లో కార్యాలయ నిర్వహణ కొరకు ఎంపిక అయ్యారు మరియు డా. ఎమ్. చిదంబరం కూడా అదే సంవత్సరం నుండి సంస్థ డైరక్టర్‌గా ఉన్నారు. సంస్థ ప్రస్తుతం ప్రపంచ బ్యాంక్ నిధులను పొందిన టెక్నికల్ ఎడ్యుకేషన్ క్వాలిటీ ప్రోగ్రాం (TEQIP) ద్వారా గమనవేగమున వృద్ధిని సాధించటంలో నిమగ్నమై ఉంది.
NITT స్నాతక పూర్వ మరియు స్నాతక కార్యక్రమాలను అనేక శాఖలలో అందిస్తోంది, ఇవి ఇంజనీరింగ్, సైన్సు, ఆర్కిటెక్చర్ మరియు నిర్వహణకు వ్యాపించాయి. ఈ సంస్థ 16 విభాగాలను దాదాపు 250 మంది బోధనా సిబ్బందిని మరియు 3,400 మంది జాబితాలోచేరిన విద్యార్థులను కలిగి ఉంది. 2008 నాటికి, బి.టెక్. ప్రోగ్రాం కొరకు సంవత్సరానికి తీసుకునే విద్యార్థుల సంఖ్య 530 ఉంది, విద్యార్థి-బోధనా సిబ్బంది నిష్పత్తి 14:1గా ఉంది.
ఈ సంస్థలో పరిశోధనకు అనేక అతిపెద్ద ప్రభుత్వ ఏజన్సీలు చందాదారులుగా ఉన్నాయి, ఇందులో కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ (CSIR), డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ (DRDO) మరియు డిపార్ట్మెంట్ ఆఫ్ సైన్స్ అండ్ టెక్నాలజీ (DST) వంటివి ఉన్నాయి; 2006–07లో, ఈ ఏజన్సీల నుండి పొందిన పరిశోధనా మంజూరులు భారతదేశ రూపాయలు ఒక కోటిని దాటాయి ( 1,00,00,000; దాదాపు. US$200,000).
సంస్థ యొక్క శిక్షణ మరియు ఉద్యోగ అవకాశాలను అందించే విభాగం కళాశాల ఆవరణంలో విద్యార్థులను నియమింపబడటానికి కంపెనీల కొరకు ముఖాముఖిలను ఏర్పాటు చేస్తుంది; కళాశాలకు విచ్చేసిన కంపెనీలు వాటి సంబంధిత రంగాలలో ముందంజలో ఉంటాయి, వీటిలో గోల్డ్మాన్ సాచ్స్, మారుతీ సుజుకి, మైక్రోసాఫ్ట్ మరియు స్చలంబర్గర్ ఉన్నాయి. 2006–07లో, ఇంటర్యూల కొరకు నమోదు చేసిన 99% స్నాతక పూర్వ విద్యార్థులు మరియు 95% స్నాతక విద్యార్థులు ఉద్యోగాలను పొందారు. 2008–09లో, ఈ సంఖ్యలు వరుసగా 90% మరియు 75% అయ్యాయి.
ఈ సంస్థ బి.టెక్. డిగ్రీలను తొమ్మిది ఇంజనీరింగ్ శాఖలలో అందిస్తుంది అలానే బి.ఆర్క్. డిగ్రీను దానియొక్క ఆర్కిటెక్చర్ ప్రోగ్రాం ద్వారా అందిస్తుంది. ఈ ప్రోగ్రాంలలో ప్రవేశం ఆల్ ఇండియా ఇంజనీరింగ్ ఎంట్రన్స్ ఎగ్జామినేషన్ (AIEEE) ద్వారా పొందబడుతుంది. భారతదేశ ఉన్నత న్యాయస్థానంచే ప్రకటించబడిన రిజర్వేషన్ పాలసీను NITT అవలంబిస్తుంది, దీనిద్వారా 27% సీట్లను ఇతర వెనుకబడిన తరగతుల (OBCs) కు, 15% షెడ్యూల్డ్ కులాల (SCలు) కు మరియు 7.5% షెడ్యూల్డ్ తెగల (STs) కు మినహాయించబడినాయి. భారత ప్రభుత్వం అందించే ఉపకార వేతనాల ద్వారా విదేశీయులను మరియు విదేశాలలోని భారతీయులులను డైరెక్ట్ అడ్మిషన్ ఫర్ స్టూడెంట్స్ అబ్రాడ్ (DASA) అని పిలవబడే స్వతంత్ర పథకం ద్వారా సంస్థ అనుమతిస్తుంది.
బి.టెక్. ప్రోగ్రాం నాలుగు సంవత్సరాల ప్రోగ్రాం, అయితే బి.ఆర్క్. ప్రోగ్రాం మాత్రం ఐదు సంవత్సరాలు ఉంటుంది. బి.టెక్. ప్రోగ్రాం మొదటి సంవత్సరం అన్ని శాఖల వారికీ ఒకేవిధంగా ఉంటుంది, ఈ సమయంలో విద్యార్థులు ఇంజనీరింగ్, గణితశాస్త్రం మరియు వృత్తిపరమైన సమాచారంలో ప్రాథమిక పాఠ్యాంశాలను తీసుకోవలసి ఉంటుంది.
ఈ సంస్థ స్నాతక ప్రోగ్రాంలను 23 శాఖలలో అందిస్తుంది, ఇందులో సైన్స్ మరియు ఇంజనీరింగ్‌లోని 21 ప్రోగ్రాంలు ఉన్నాయి, ఇవి ఎమ్.ఎస్‌సి. లేదా ఎమ్.టెక్. డిగ్రీ వరుసగా చేయటానికి అలానే కంప్యూటర్ అప్లికేషన్స్ (MCA) మరియు నిర్వహణ (MBA) లో చేయటానికి దారితీస్తాయి. డాక్టరేట్ సంబంధ ప్రోగ్రాంలను అన్ని శాఖలలో అందించబడతాయి.
M.Tech. మరియు M.Sc. ప్రోగ్రాంల కొరకు స్నాతక ప్రవేశాలు గ్రాడ్యుయేట్ ఆప్టిట్యూడ్ టెస్ట్ ఇన్ ఇంజనీరింగ్ (GATE) ద్వారా మరియు MCA ప్రోగ్రాం కొరకు NIMCET ద్వారా పొందబడతాయి.
2010లో, ఇండియా టుడే మరియు నిల్సెన్ కంపెనీ చేసిన సర్వే ప్రకారం భారతదేశంలోని ఉత్తమ ఇంజనీరింగ్ కళాశాలలో NITTకు 12వ స్థానాన్ని కలిగి ఉందని తెలపబడింది. ఇదే విధమైన అధ్యయనాన్ని ఎడ్యుకేషన్ టైమ్స్ మరియు GfK 2009లో చేసింది మరియు ఈ సంస్థను 6వ స్థానంలో ఉంచింది, అయితే అదే సంవత్సరం అవుట్‌లుక్ ఇండియా 15వ స్థానాన్ని ఇచ్చింది.
! 2010
! 2009
! 2008
! 2007
! 2006
! 2005
! ఇండియా టుడే – భారతదేశంలోని ఉత్తమ ఇంజనీరింగ్ కళాశాలలు
12
10
! ఎడ్యుకేషన్ టైమ్స్ – ఉత్తమ ఇంజనీరింగ్ విశ్వవిద్యాలయాలు (ఆల్ ఇండియా)
6
! అవుట్‌లుక్ ఇండియా – ఉన్నత ఇంజనీరింగ్ కళాశాలలు
12
! డేటాక్వెస్ట్ – భారతదేశం యొక్క ఉత్తమ టెక్నాలజీ పాఠశాలలు
NITT కళాశాల తిరుచిరాపల్లి నగరం వెలుపల ఉన్న తువకుడి సమీపాన ఉంది. ఈ కళాశాల విస్తీర్ణాన్ని కలిగి భారతదేశంలోని అతిపెద్ద వాటిలో ఒకటిగా ఉంది. ప్రధాన ద్వారం కళాశాల యొక్క దక్షిణ దిశ చివరలో జాతీయ రహదారి 67 వైపుకు తిరిగి ఉంది.
క్లాక్ టవర్ (గడియార స్తంభం) కట్టడంతో ఉన్న కార్యాలయ భవంతి (దీనిని అడ్-బ్లాక్ అని ప్రముఖంగా సూచిస్తారు) సంస్థ యొక్క ప్రధాన గుర్తులలో ఒకటి. ఈ భవంతిలో పాలనాపరమైన కార్యాలయాలే కాకుండా డైరక్టర్ ఇంకా డీన్‌ల కార్యాలయాలు కూడా ఉన్నాయి. భవంతిలో తూర్పు మరియు పశ్చిమ భాగాలను భౌతికశాస్త్రం మరియు రసాయనశాస్త్ర విభాగాలు వరుసగా ఆక్రమించి ఉన్నాయి.
సంస్థ యొక్క విద్యా సౌకర్యాలు కళాశాలలోని దక్షిణ సగభాగంలో కేంద్రీకృతమై ఉన్నాయి; ఇందులో విభాగాల భవంతులు, ప్రయోగశాలలు, బోధనా తరగతులు, కంప్యూటర్ సెంటర్ మరియు ప్రధాన గ్రంథాలయం ఉన్నాయి. ప్రధాన గ్రంథాలయం కాకుండా ప్రతి విభాగం దాని యొక్క సొంత గ్రంథాలయాన్ని కలిగి ఉంది, ఇందులో పుస్తకాలు, నియమితకాలంలో ప్రచురించే పత్రికలు మరియు ముద్రించిన ఇంకా ఎలక్ట్రానిక్ ఆకృతిలో ఉన్న పత్రికల వంటివి లక్ష కన్నా అధిక (100,000) మూలాలు ఉన్నాయి.
ఎనిమిది కంప్యూటర్ ప్రయోగశాలలను కలిగి ఉన్న ఆక్టగాన్ అనేది సంస్థ యొక్క ప్రాథమిక కంప్యూటర్ సెంటర్, ఇందులో విద్యార్థుల ఉపయోగం కొరకు ముద్రణా సౌకర్యాలు మరియు అనేక రకాల ఇంజనీరింగ్ సాఫ్ట్‌వేర్ అందుబాటులో ఉంది. ఆక్టగాన్ కళాశాల అంతటా ఉన్న LANను కలపటానికి ప్రధాన కేంద్రంగా కూడా పనిచేస్తుంది. ఆరంభంలో ఈ సౌకర్యాన్ని 1990లో ఆరంభించారు మరియు దీనిని తరువాత 2006లో రెండవ భవంతికి విస్తరించారు; ప్రవేశాన్ని పొందుతున్న విద్యార్థుల సంఖ్య పెరగటాన్ని దృష్టిలో ఉంచుకొని ఈ సౌకర్యాన్ని విస్తరించాలనే ప్రణాళికలు ఉన్నాయి.
సంస్థ యొక్క అధిక క్రీడా సౌకర్యాలు క్రీడా కేంద్రం లోపల మరియు చుట్టుప్రక్కల ఉన్నాయి. ఈ కేంద్రంలోనే ఇండోర్ బాడ్మింటన్ కోర్టులు మరియు వ్యాయామ కేంద్రం ఉన్నాయి. దీని ప్రక్కనే స్విమ్మింగ్ పూల్ మరియు ట్రాక్‌ను కలిగి ఉన్న ఒక అవుట్‌డోర్ స్టేడియం ఉన్నాయి, దీనిని క్రికెట్ మైదానంగా కూడా ఉపయోగిస్తారు. కళాశాల ఆవరణలోని ఇతర సౌకర్యాలలో బాస్కెట్ బాల్ కోర్ట్ మరియు విద్యార్థి వసతిగృహాలలో ఇండోర్ టేబుల్ టెన్నిస్ టేబుల్స్ ఉన్నాయి.
విద్యార్థులు, సంస్థ యొక్క బోధనా సిబ్బంది మరియు కార్యాలయ సిబ్బంది కొరకు నివాస సౌకర్యాలను కళాశాల ఆవరణలోనే అందిస్తారు. చాలా వరకు విద్యార్థులు ఆవరణలో ఉన్న వసతిగృహాలలో నివసిస్తారు. మొత్తంమీద 17 వసతిగృహాలు ఉన్నాయి (16 మగవారికి మరియు ఒకటి ఆడవారికి), ఇందులో దాదాపు 3,500ల మంది విద్యార్థులు నివసిస్తారు. ఆడవారి వసతిగృహం మినహా మిగిలినవన్నీ ఆవరణ యొక్క ఉత్తరభాగంలో ఉంటాయి. వసతిగృహాల చుట్టూ ఉన్న ఆహారశాలల నుండి భోజనాలు అందించబడతాయి. అంతేకాకుండా, ఇక్కడ రెండు కేఫెటీరియాలు (ఫలహారశాలలు) ఉన్నాయి, ఇక్కడ ఆహారం కొనుగోలు చేసుకోవచ్చు.
కళాశాల ఆవరణలోని ఇతర సౌకర్యాలలో అతిథి గృహం, ఆసుపత్రి మరియు మందులషాపు, పోస్ట్ ఆఫీసు, బ్యాంకు మరియు ATM (స్టేట్ బ్యాంక్ ఆఫ్ ఇండియా) ఇంకా రెండు సూపర్‌మార్కెట్లు ఉన్నాయి.
NITT పూర్వ విద్యార్థుల సంఘం ఇంజనీరింగ్ రంగానికి అనేక సహకారాలను అందించింది; సంస్థలో పట్టభద్రులైన వారు (లేదా ముందుగానే ఉన్నవారు) టాటా కన్సల్టెన్సీ సర్వీసస్, కాగ్నిజెంట్ టెక్నాలజీ సొల్యూషన్స్ మరియు రిలయన్స్ ఇండస్ట్రీస్ వంటి సంస్థలలో ఉన్నతమైన అధికార స్థానాలను కలిగి ఉన్నారు. 2007వ సంవత్సరం నాటి నుండి, సంస్థ దానియొక్క గుర్తించదగిన మరియు అసాధారణ పూర్వ విద్యార్థికి గౌరవనీయమైన పూర్వ విద్యార్థి పురస్కారాన్ని అందిస్తోంది.
NITTలో వివిధ ఆసక్తులు కల 35 విద్యార్థి సంఘాలు ఉన్నాయి, ఇందులో సాంస్కృతిక, సాంఘిక మరియు వృత్తిపరమైన సంఘాలు, విద్యార్థి ప్రచురణలు మరియు వినోదాన్ని అందించే సంఘాలు ఉన్నాయి. స్నాతక పూర్వ విద్యార్థులు మొదటి సంవత్సరంలో మూడు జాతీయ కార్యక్రమాలలో ఏదో ఒకదానిలో పాల్గొనవలసిన అవసరం ఉంది: అవి నేషనల్ కాడెట్ కార్ప్స్  (NCC), నేషనల్ స్పోర్ట్స్ ఆర్గనైజేషన్  (NSO) లేదా నేషనల్ సర్వీస్ స్కీమ్  (NSS).
NITT వద్ద ఉన్న ప్రదర్శన కళల సంఘాలలో నాట్య బృందాలు, సంగీత బృందాలు మరియు నాటక సమాజం సంస్థ లోపల మరియు వెలుపల బాగా పేరొందిన సంఘాలలో ఉన్నాయి. ఈ బృందాలు కళాశాల కార్యక్రమాలలో తరచుగా ప్రదర్శిస్తూ ఉంటాయి మరియు దేశవ్యాప్తంగా చేసిన ప్రదర్శనలకు పురస్కరాలను గెలుచుకున్నాయి. నాట్య బృందం ముఖ్యంగా వారి ప్రదర్శనలలో కాంతివంతమైన రంగులతో అర్థవంతమైన అంశాలను ప్రదర్శించేందుకు పేరుగాంచింది.
కళాశాలలోని కర్ణాటక సంగీత సంఘం అమృతవర్షిణి తరచుగా శాస్త్రీయ సంగీత కచేరీలను నిర్వహిస్తుంది. 2007లో, ఈ సంఘం గొప్ప కర్ణాటక సంగీత వాద్యకారుడు త్యాగరాజ గౌరవార్థం త్యాగరాజ ఆరాధనను నిర్వహించారు.
సంస్థ యొక్క అధికారిక వార్షిక కార్యక్రమాలలో ఫెస్టెంబర్, NITTFEST మరియు ప్రగ్యాన్ ఉన్నాయి – వీటిని విద్యార్థులే సొంతంగా నిర్వహిస్తారు. ఇవి ప్రతి సంవత్సరం జరిగే అతిపెద్ద మరియు అందరు ఎదురుచూసే కార్యక్రమాలు.
ఫెస్టెంబర్ అనేది సంస్థలో జరిగే వార్షిక జాతీయ-స్థాయి సాంస్కృతిక ఉత్సవం. 1975 నుండి ప్రతి సంవత్సరం దీనిని సెప్టెంబర్ నెలలో నిర్వహిస్తున్నారు, ఈ కార్యక్రమం సంగీతం, నాట్యం మరియు సాహిత్య పోటీల మీద ఉంటుంది, దేశవ్యాప్తంగా ఉన్న అనేక కళాశాలలోని వేలమంది విద్యార్థులు ఈ ట్రోఫీను గెలవటానికి పోటీపడతారు. ఈ కార్యక్రమంలో ప్రముఖ సంగీత కళాకారులు కార్తీక్, కద్రి గోపాల్నాథ్ మరియు శివమణి వంటి దిగ్గజాలు ప్రదర్శనలు అందించారు. NITTFEST అనేది ఫెస్టెంబర్ శైలిలో దాదాపు అవే రకమైన కార్యక్రమాలతో కళాశాలలో జరిగే కార్యక్రమం, ఇందులో పోటీ సంస్థ యొక్క విభాగాల మధ్య ఉంటుంది.
ప్రగ్యాన్ అనేది సంస్థ యొక్క వార్షిక విజ్ఞానశాస్త్రం మరియు సాంకేతిక రంగాల ఉత్సవం, దీనిని సాధారణంగా జనవరి లేదా ఫిబ్రవరి నెలలలో నిర్వహిస్తారు. ఈ ఉత్సవంలో ప్రోగ్రామింగ్, నిర్వహణ, రోబోటిక్స్ మరియు ఇంజనీరింగ్ యొక్క ఇతర రంగాలలో విస్తారమైన పరిధిలో పోటీలను నిర్వహిస్తారు. ఈ పోటీలలో కొన్నింటిని ఆన్‌లైన్‌లో నిర్వహిస్తారు, అందుచే భారతదేశం మరియు ఇతర దేశాలలో పాల్గొనేవారిని ఆకర్షిస్తుంది. ప్రగ్యాన్ అడోబ్ మరియు సన్ మైక్రోసిస్టంస్‌చే వర్క్‌షాపులను అలానే వికీపీడియా సహ-స్థాపకుడు జిమ్మీ వేల్స్, నోబెల్ పురస్కార విజేత-భౌతికశాస్త్రవేత్త జాన్ C. మాతెర్ మరియు భాషాశాస్త్రజ్ఞుడు నోమ్ చోంస్కీచే అతిథి ఉపన్యాసాలను ఏర్పాటుచేసింది.